Sambahyang Jumahat

Sambahyang Jumahat (Bahasa Arab: صلاة الجمعة, Salāt al-Jum`ah) adalah gawian sambahyang wajib nang digawi bajamaah husus bubuhan lalakian muslim saban ari Jumahat nang manggantiakan sambahyang Juhur. Sambahyang Jumahat wastu digawi ulih panganut Sunni wan kada digawi ulih panganut Syi'ah."Hashemi, Kamran." Religious legal traditions, international human rights law and Muslim states. vol. 7. Brill, 2008 Tagal panyataan ngini dibantah banyak panganut Syi'ah. Bahkan di Iran saurang, nang mayuritas urangnya manganut Syiah, sambahyang Jumahat maisi paranan panting lawan menjadiakannya samacam "panggung" pulitik. Hususnya gasan malawan Amirika Sarikat wan pamarintahan Zionis Israel.

 Hukum sambahyang Jumahat 

Sambahyang Jumahat marupakan kawajiban sabarataan urang ba'iman, hal ngini tatulis dalam Al-Qur'an wan babarapa hadis:

Urang nang wajib

 Saurang muslim nang sudah balig wan ba'akal
 Lalakian
 Urang nang mardika
 Urang nang bagana lain musapir
 Urang nang kadada halangan.

Urang nang kada wajib

 Budak
 Musapir
 Bibinian
 Kakanakan halus
 Urang garing
 Urang nang taguring janak
 Urang gila
 Mualap, lawan 
 Adanya halangan contoh: duktur, nang manjaga kaamanan masigit.

 Jujuhutan